Καθαρτήριο (ταινία)

Καθαρτήριο είναι ο τίτλος ελληνικής δραματικής ταινίας σε σκηνοθεσία, σενάριο και παραγωγή Βασίλη Μαζωμένου.

Πλοκή 
Πρόκειται για ένα σουρεαλιστικό δράμα με στοιχεία μαύρης κωμωδίας, το οποίο αφηγείται επτά ιστορίες ακραίας αγάπης, με τους ήρωες τους να επιδιώκουν μέσω αυτής τον… εξαγνισμό.

Διανομή 

 Μαρία Ζορμπά ως Ηλέκτρα
 Κώστας Μπάρας ως μοναχός
 Θοδωρής Κατσαφάδος ως γέρος
 Γιάννης Κοκιασμένος ως πατέρας
 Νεφέλη Κουρή ως Αφροδίτη
 Βαγγέλης Ψωμάς ως αστυνομικός
 Ανδρέας Νάτσιος ως Βασίλης
 Αγγελική Καρυστινού ως σύζυγος αστυνομικού
 Έιντριαν Φρίλινγκ ως Έλβις
 Ηλέκτρα Γεννατά ως μαυροφορεμένη
 Νίκος Παντελίδης ως γραμματέας

Κριτικές 
Έγραψε ο Θοδωρής Κουτσογιαννόπουλος:Το Καθαρτήριο ίσως είναι η πιο ολοκληρωμένη και σίγουρα η πιο συμπονετική ταινία του, και φαίνεται πως οι επτά ιστορίες που το συναποτελούν παρεισφρέουν στο προεξάρχον θέμα της ψυχικής εγγύτητας και συνδέονται μεταξύ τους χωρίς να συνιστούν σπονδυλωτό έργο αλλά ένα έργο υφολογικής συνέχειας και πνευματικής συνάφειας, ταιριάζοντας με την υπεράσπιση της ανθρώπινης αξιοπρέπειας και την καταπάτηση του δικαίου, που η καθεμία χωριστά υπηρετεί και αναπτύσσει.Έγραψε ο Νίνος Μικελίδης:Ένα requiem τη φορά αυτή για την Ελλάδα, ταυτόχρονα και ένα δυνατό πολιτικό μήνυμα, που πολύ σπάνια τα τελευταία χρόνια μας δίνει ο ελληνικός κινηματογράφος.Ο Στράτος Κερσανίδης έγραψε για την ταινία:Η ταινία αντλεί από το σήμερα, όχι με επικαιρικό τρόπο, τα στοιχεία εκείνα που καθιστούν την Ελλάδα και τη Δύση χώρους όχι “ζωής του μέλλοντος αιώνος”, αλλά χώρους αβίωτους. Μιλά για τα αδιέξοδα ενός συστήματος που ενώ εξελίσσεται σε υλικό επίπεδο, καταρρέει ηθικά και πνευματικάΈγραψε ο  Αχιλλέας Βασιλείου:Από τις καλύτερες ελληνικές ταινίες της χρονιάς, με έναν τίτλο που παραπέμπει στον Μεσαίωνα των ημερών μας και στην παράνοια της ζωής στην Αθήνα, το ΚΑΘΑΡΤΗΡΙΟ δείχνει την δύναμη του με τον συνδυασμό του χιούμορ με την τραγωδία, χτυπάει ξεκάθαρα την σοβαροφάνεια.

Φεστιβάλ και βραβεία 
Το 2022 η ταινία ήταν επίσημη συμμετοχή στο Διεθνές Φεστιβάλ Κινηματογράφου Θεσσαλονίκης και στο Πανόραμα Ευρωπαϊκού Κινηματογράφου της Αθήνας, όπου κέρδισε το βραβείο σκηνοθεσίας. Το 2023, στο επίσημο διαγωνιστικό του διεθνούς Φεστιβάλ Κινηματογράφου του Πόρτο, παρουσιάστηκε η ταινία  Στο ελληνικό φεστιβάλ του Λονδίνου το 2022, κέρδισε το βραβείο καλύτερης ταινίας μεγάλου μήκους, σκηνοθεσίας και καλύτερης ανδρικής ερμηνείας για τον Θοδωρή Κατσαφάδο Η ταινία διακρίθηκε ακόμα σε πολλά διεθνή φεστιβάλ με βραβείο καλύτερης ταινίας, όπως στο  Bridge Fest, στο Βανκούβερ το 2022, στα Maverick Movie Awards το 2023, στα Best Film Awards το 2023, στο International Independent Film Awards το 2023, στο 8 & Halfilm Awards, το 2023, στο Gladiator Film Festival, στα Golden Wheat Awards, ενώ ακόμα συμμετείχε στο ελληνικό Φεστιβάλ του Λος Άντζελες και στο South East European Film Festival το 2023

Παραπομπές

Εξωτερικοί σύνδεσμοι 

 https://www.imdb.com/title/tt14605066/?ref_=nm_knf_i_1

 https://purgatorymovie.wordpress.com/

 https://m.myfilm.gr/v2/site-map-2/movies/81-drama/7921-kathartirio-purgatory-2022

Ταινίες του 2022
Ελληνικές ταινίες
Ελληνόφωνες ταινίες
Ελληνικές δραματικές ταινίες
Πολιτικές ταινίες
Ταινίες με παράλληλες ιστορίες
Ταινίες σε σκηνοθεσία Βασίλη Μαζωμένου
Ταινίες σε σενάριο Βασίλη Μαζωμένου
Ταινίες γυρισμένες στην Ελλάδα
Ταινίες παραγωγής ΕΡΤ
Σινεφίλ ταινίες